'''Poul Simon Christiansen''' (født [[20. oktober]] [[1855]] i [[Hundevad]], [[Rolfsted Sogn]] ; død [[14. november]] [[1933]] på [[Sankt Josephs Hospital]] i [[København]]) var en dansk [[kunstmaler|maler]].
 
Christiansen var knap 30 år gammel, da han kom på [[Zahrtmanns malerskole]], hvor han fortsatte til [[1905]] som en slags inspektør, for at afdrage sin taknemmelighedsgæld til [[Kristian Zahrtmann]]. De tre store værker efter [[Dante Alighieri|Dantes]] [[Den Guddommelige Komedie|guddommelige komedie]] kan ses som et resultat af Zahrtmanns opfordring til at kaste sig over vanskelige opgaver. Christiansen mødte en del modgang, og kun ved Zahrtmanns hjælp kom han på [[Den Frie Udstilling]] i [[1895]]. Han fik sit gennembrud på en udstilling i [[1910]]. Christiansen var knyttet til [[Joakim Skovgaard|Joakim]] og [[Niels Skovgaard]], og til sin skolekammerat [[Niels Larsen Stevns]].
Kunst Historie Erhvervsliv Kommunikation Maleri Organisationer Uddannelsesinstitutioner